Dewa Sefîhî ya Serêkanîyê de ke binê îşxalê dewleta tirke de ya, bi desan kesan vera binpaykerdişê heqan û xirabîya rewşa ekonomîke çalakîye kerdî. Roniştoxanê herême vera wêrankerdiş û îşxalî nêrazîbîyayîşê xo mojna.
Çalakîkeran ard ziwan ke vaya nanî bîya 15 hezar lîraya Sûrîye û ê hînî nêeşkenê debara xo bikerê. Dewijan pankarta bi nuşteyê 'Şar pê bêvengîye mireno' akerde û nêrazîbîyayîşê xo ard ziwan.
